Qashqadaryoda fermer xo‘jaligidan 16 bosh qo‘y va echki o‘g‘irlagan shaxslar qo‘lga olindi

2019-yil 8-fevral kuni noma’lum shaxs Qashqadaryo viloyatining Kasbi tumanida yashovchi G‘.J.ga tegishli, fermer xo‘jaligi hududidagi qo‘yxonadan 15 bosh qo‘y va 1 bosh echkisini o‘g‘irlab ketgan. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar berdi.

Ko‘rilgan choralar natijasida ushbu jinoyatni vaqtincha Qarshi shahar Otchopar mahallasida yashovchi Sh.B. va Aralovul mahallasida yashovchi A.Z.lar sodir etganliklari aniqlanib, ushlangan. Holat yuzasidan jinoyat ishi qo‘zg‘atilib, tergov harakatlari olib borilmoqda.